
Lepinguliste kohustuste täitmise tähtaja pikendamine 

hoonestusõiguse seadmise lepingu järgi (Rahu 36a, Narva)

 1.  Asjaolud ja menetluse käik

Narva linn ja OÜ V-Mets vahel sõlmiti 30.06.2003 notariaalselt tõestatud hoonestusõiguse seadmise leping, reaalkoormatise seadmise leping, ostueesõiguse seadmise leping ja asjaõigusleping (notariaalregistri nr 7607) ning 03.03.2004 sõlmiti OÜ V-METS ja AS ESPAK NARVA (registrikood 10971513, asukoht Rahu 36a, Narva) vahel hoonestusõiguse müügileping ja asjaõigusleping (notariaalregistri nr 3004) maa-alale, asukohaga Rahu 36a, Narva, maa pindala 5 076 m2, sihtotstarve – ärimaa 100%. AS ESPAK NARVA kavatses ehitada nimetatud maa-alale kauplus-lao hoone.  

03.03.2004 hoonestusõiguse müügilepingu lepingu (notariaalregistri nr 3004) ja selle hilisemate muudatuste kohaselt kohustus AS ESPAK NARVA lõpetama objekti ehituse kuni 1. maini 2006. a. 

Narva Linnavalitsuse 29.06.2006 korraldusega nr 854-k pikendati AS-le ESPAK NARVA 30.06.2003 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7607) punktis 6.1. ja  30.01.2006 kokkuleppe (Jõhvi notari Tatjana Boitsova notariaalregistri nr 783) punktis 2.1 ettenähtud ehituse lõpetamise tähtaega maa-alal aadressil Rahu 36a, Narvas, pindala 5076 m², katastritunnus 51104:001:0004, maa sihtotstarve – 100% ärimaa, 01. mailt 2006 kuni 31. augustini 2006. 

30.08.2006. a esitas AS ESPAK NARVA Narva Linnavalitsusele taotluse pikendada ehituse lõpetamise tähtaega kuni 30.11.2006, kuna Päästeameti tuleohutusbüroo ettekirjutuste tõttu pole võimalik kasutusluba tähtaegselt saada.  

Küsimust arutati Narva Linnavalitsuse linnavarakomisjoni istungil 13.09.2006 (protokoll nr 11), kus otsustati:

1. Pidada võimalikuks pikendada AS-le ESPAK NARVA kinnistul asukohaga Rahu tn 36a Narvas ehituse lõpetamise tähtaega kuni 30.11.2006. 

2. Linnavara- ja Majandusametil esitada tähtaja pikendamise küsimus Narva Linnavalitsuse istungile korralduse vastuvõtmiseks.

Kuna Narva linn on huvitatud ehituse lõpetamisest ülalnimetatud detailplaneeringu ja tehnilise projekti alusel, millega kaasnevad investeeringud linna ja töökohtade loomine, on otstarbekas AS ESPAK NARVA taotlus rahuldada.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005 määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 57 kohaselt juhul, kui täitmise käigus on mõne hoonestusõiguse seadmise lepingu punkti täitmine oluliselt raskendatud, võib poolte kokkuleppel ja Narva Linnavalitsuse otsustuse alusel lepingutingimusi muuta või hoonestusõigust lõpetada.

3. Otsus

3.1. Pikendada aktsiaseltsile ESPAK NARVA (registrikood 10971513, asukoht Rahu 36a, Narva) 30.06.2003 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7607) punktis 6.1. ja  30.01.2006 kokkuleppe (Jõhvi notari Tatjana Boitsova notariaalregistri nr 783) punktis 2.1 ettenähtud ehituse lõpetamise tähtaega maa-alal aadressil Rahu 36a, Narvas, pindala 5076 m², katastritunnus 51104:001:0004, maa sihtotstarve – 100% ärimaa, 31. augustilt 2006 kuni 31. novembrini 2006. 

3.2. Mitte rakendada aktsiaseltsi ESPAK NARVA suhtes 30.06.2003  hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7607) punktis 6.2. ettenähtud trahvi.

3.3. Volitada linnapead Tarmo Tammiste’t (isikukood 36208175216) allkirjastama Narva linna nimel vastavasisuline notariaalne kokkulepe ehituse lõpetamise tähtaja pikendamise kohta.

3.4. Narva Linnavalitsuse Linnavara- ja Majandusametil teha käesolev korraldus teatavaks aktsiaseltsile ESPAK NARVA.
4. Rakendussätted

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

